Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 314

11. évfolyam Olvasott szöveg értése – A 9–10. évfolyam fejlesztési követelményein túl a tanuló legyen képes tetszőleges eredeti latin szépirodalmi vagy történeti forrásszöveg szabatos magyar fordítását adni (tanári segítséggel vagy megfelelő kommentár használatával). – A fenti szövegek tartalmi hangsúlyait, főbb információit önállóan felismerni és rendszerbe foglalni. Íráskészség (beszédkészség) – A 9–10. évfolyam fejlesztési követelményein túl a tanuló legyen képes ismert versmértékben írt ismeretlen verses szöveget a megfelelő időmérték szerint felolvasni. – A tanult esettani és mondattani szerkezetek aktív képzésére. – A tanár által kijelölt klasszikus szövegrészletek és mondások memoriter felidézésére. Fogalomkörök (nyelvi jelenségek) – Verstan: az időmértékes verselés olvasott szövegekhez kapcsolódó formáinak felismerése és megnevezése. – Alaktani ismeretek: a feldolgozott szövegekhez kapcsolódó rendhagyóságok – Esettan: az esetek szövegbeli előfordulásainak elemzése és leírása. – Mondattan: műveltetés, alárendelő összetett mondatok, az igeidők egyeztetése, a függő beszéd. – Szókincs: a tanult szövegek megértéséhez szükséges szavak mellett a kötőszók pontos jelentésbeli és használati köre. – Stilisztika: az egyéni nyelvhasználat és egyes műfajok stilisztikai jellemzői, stíluseszközök elemzése és felismerése. Témakörök A témakörök és azok sorrendje a továbbiakban a használt tankönyvek függvényében változhatnak. – Az antik Róma történetének és irodalomtörténetének vázlata (lehetőség szerint kitekintéssel az antik görögség és a középkori Európa világára is), az antik képzőművészet főbb jellemzői. – Az antikvitás mitikus és természettudományos világképe. – A római vallás sajátosságai, az antik Róma etikai alapértékei. – A római jog, igazságszolgáltatás és szónoklás fontosabb elemei. – A mitológiai ismeretek bővítése: elsősorban a thébai mondakör, az Átreidák története, az Argonauták mondaköre és Ovidius Metamorphoses című művének kisebb elbeszélései alapján. – Klasszikus latin szövegek feldolgozása: elsősorban az aranykori értekező próza és epika körében. 2000/95/II. szám

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes